Rana jura
Rana jura – u hronostratigrafiji i geološkoj vremenskoj skali – jest geološka epoha koja odgovara seriji donja jura i najranija je, od tri epohe jurskog perioda. Rana jura je počela odmah iza događanja trijasko-jurskog izumiranja, prije 201,3 miliona godina, a završila na početku srednje jure, prije 174,1 milion godina. Izvjesne tijene morskog porijekla ovog doba u Evropi nazivaju se "lijas", a to ime također je korišteno za to razdoblje, u geologiji 19. vijeka.U južnoj Njemačkoj, stijene iz ovog doba zovu se crna jura.